benxh/qysh-me-shqip-scrape-dataset huggingface dataset:
Qysh me mat shpejtesine e internetit tuaj permes speedtest.net


				
			Qysh me mat shpejtësinë e internetit tuaj? Ekzistojnë dhjetëra webfaqe, të cilat mundësojnë matjen e shpejtësisë së internetit tuaj falas, dhe shpejt.
Gjithashtu duhet të kuptoni se, shpejtësia e int tuaj ndahet në Download dhe Upload që do të thotë se njëra paraqet shpejtësin e shkarkimit nga webi, ndërsa tjetra ngarkimi i ndonjë fotografie apo diçkaje tjetër në web, ku të dyjat së bashku e përfshijnë shpejtësinë e internetit tuaj.
Hapi 1: Vizitoni speedtest.net
Hapi 2: Pritni derisa të hapet, pastaj klikoni në butonin ku shkruan “BEGIN”.
Hapi 3: Pritni derisa të filloj testi, kur të kryhet ju mund të shihni vlerën e internetit tuaj në Mbps, ku njëra paraqet “Download speed” e cila është zakonisht më e lartë dhe përdoret shumë më shumë nga përdoruesi sesa “Upload speed” e cila zakonisht është më e ulët.
Masni shpejtësinë e internetit më shpesh
Në këtë mënyrë mund të masni shpejt dhe do të shihni nëse ju duhet të ndërroni internetin dhe providerin tuaj. Sa më e lartë shpejtësia e internetit aq më mirë për ju.
Qysh me përgaditë maskë organike për fytyrë?


				
			Përbërësit:

½ banane
1 lugë lëng portokalli
1 lugë mjaltë.

Shtypet gjysma e bananes dhe shtohen përbërësit e tjerë. Përzihet masa dhe aplikohet në fytyrë duke masazhuar. Lejohet të veprojë për 15 minuta. Shpërlahet me ujë të vakët dhe aplikohet kremë zbutëse në fytyrë.
Qysh me i ditë dobitë nga gjumi i ditës?


				
			Sasia e gjumit të nevojshëm të pasditës është individuale ashtuqë dikush do të pushojë me vetëm 10-15 minuta gjumë, kurse dikujt i nevojiten dy deri tri orë.
Në çdo mënyrë është më se i dobishëm për organizmin
Një orë gjumë pas drekës e mban trurin pesë vite më të ri, tregojnë shkencëtarët të cilët i kanë vëzhguar 3000 Kinez të moshes mbi 65 vjet, mes të cilëve 60 % të tyre çdo ditë pas dite kanë fjetur 30 deri 90 minuta. Të testuarit të cilët kanë fjetur fiks një orë i kanë zgjidhur më saktë detyrat themelore matematikore dhe testet e memories nga grupi kontrollues, kurse te të tjerët nuk është vërejtur kurrfarë ndryshimi, ashtuqë përfundimi i ekspertëve është se pushimi i pasditës duhet të zgjasë një orë.
5 arsye kryesore për gjumin e pasditës

do të çlodheni
zvogëlohet ndjenja e lodhjes
zmadhohet zgjuarësia dhe koncentrimi
disponim i përmirësusr
jemi më të efektshëm: reagojmë më shpejtë në nevojën për të bërë diçka dhe kemi kujtesë më të mirë.
Qysh me dite cilat ushqime kane karbohidrate me shume?


				
			Qysh me dit cilat ushqime kanë karbohidrate më shumë? Karbohidratet janë komponime organike që gjenden në të gjitha gjallesat por më së shumti tek bimët. Karbohidrate me shije të ëmbël quhen sheqerna.
Karbohidratet përdoren për të shtuar energjinë e trupit. Kjo energji përdoret për lëvizje, rritje, riprodhim dhe për të ruajtur nxehtësinë e trupit (mbajtjen e temperatures). Trupi i shpërbën ato duke i kthyer në glukozë, që përdoret si furnizim energjie. 
Karbohidratet janë të rëndësishme veçanërisht për trurin dhe të mbajturit në mend.
Mirëpo cilat ushqime kanë me shumë karbohidrate?
Patatja – Patatja është një perime shumë e ngopur, me dukshëm pak kalori. Nuk ju bën të shtoni peshë. Andaj është shumë sigurt nëse dëshironi të krijoni një vazhdimësi të ushqimit të shëndetshëm.

Orizi kafe – Orizi kafe dhe orizi i bardhë kanë sasi të ngjashme të kalorive, karbohidrateve dhe proteinave, megjithëse shumë lloje të orizit kafe përmbajnë më shumë yndyrë sesa orizi i bardhë. Dallimet kryesore midis dy formave të orizit qëndrojnë në përpunimin dhe përmbajtjen ushqyese.
Brumërat
Makaronat integrale – Makarona integrale kanë pak kalori, shume shije dhe përmbajtje të lartë karbohidratesh.

Buka integrale ose e thekrës – Buka e thekrës është e pasur me vitamina B që i japin organizmit energji dhe ndihmon në sistemin tretës.

Fasulet – Fasulet janë burimi i një prej tetë ushqimeve të rëndësishme të cilat njeriu nuk i merr mjaftueshëm në dietën e tij. Ato janë konsideruar si ushqim i shëndetshëm. Për shkak të proteinave të tyre bëjnë pjesë në kategorinë e grupit ku bën pjesë mishi dhe grupit të bishtajave.
Frutat
Bananet – Bananet janë burim i shkëlqyer i energjisë sepse përmbajnë shumë vitamina të ngopura dhe mbi të gjitha ka super shije.

Tershëra – Tërshëra është e pasur në fibra, ajo përmban vitaminat E dhe B, si dhe një numër mineralesh dhe beta-glukanesh, të cilat forcojnë sistemin imunitar të njeriut.

Brokoli – Brokoli është shumë e dobishme për shëndetin e lëkurës tuaj, nisur nga pëmbajtja e fibrave dietike, vitaminave, mineraleve dhe antioksiduesve.

Spanaqi – Vitamina C dhe E, beta-karotina, magnezi dhe zinku që përmban spinaqi, shërbejnë si antioksidues të fortë që luftojnë kundër osteoporozës, arteriosklerozës dhe shtypjes së lartë të gjakut
Qysh me përgatit kifle të shishme?


				
			Të gjithë i duan kiflet. Por a dini me përgatit kifle të shishme? Të ëmbëla apo të njemlëta, ato janë të preferuara nga të gjithë.
Lajmi mirë është se as përgatitja e tyre nuk është shumë e vështirë. Më poshtë po ju sjellim një nga recetat më të shpejta dhe më të shijshme për kiflet. Mos hezitoni t’i përgatitni!
Përbërësit për kifle të shishme

1 gotë uji qumësht (200 ml)
1 gotë uji vaj (200 ml)
1 gotë ujë të vakët
3 vezë
Pak farë buke
1 luge te sheqerit kripë
Miell deri sa të bëhet masa

Përgatitja
Përgatisim brumin, pastaj e ndajmë në katër pjesë të barabarta. Marrim pjesën e parë, e ndajmë në 10 kulaçë të cilët pastaj i hapim vetëm pak me t’holluese. Secilin prej tyre i lyejmë me margarinë duke i vendosur njëri mbi tjetrin. Të njëjtën e bëjmë edhe me tri pjesët tjera të brumit.
Pasi t’i përfundojmë, katër pjesët i marrim dhe i hapim më shumë deri sa të bëhen petë të mëdha që t’i ndajmë me thikë në formë trekëndëshi. I mbushim sipas dëshirës. Kiflet i radhisim në një tepsi të lyer me vaj pastaj i lyejmë me vezë, mbi u hedhim susam. Kiflet i lëmë që të vijnë deri sa të shohim se janë fryrë mjaftueshëm, pastaj i pjekim në furrë të ngrohur paraprakisht.
Qysh me ditë ndryshimin mes sodave që përdorim dhe a skadojnë apo jo?


				
			Si ta bëni ndryshimin mes sodave që përdorim? Ndryshe nga ç\’mendoni, soda që përdorni për bukën, apo për kekun, mund të skadojë. Në fakt kjo nuk do të thotë që është prishur ose se do të shkaktojë reaksion negativ në ushqimin tuaj, thjesht do të thotë që efekti i tyre i fryrjes nuk vlen më. 
Së pari po ju sjell ndryshimin mes sodave që përdorim. Ekzistojnë dy lloj sodash, soda për gatim ajo që ne i themi pluhuri i pjekjes, dhe soda e bukës ose bikarbonati i sodës ajo që e përdorim edhe për pastrim. 
Bëni ndryshimin mes sodave

Pluhuri e pjekjes ose soda e pjekjes është një përzjerje midis sodës pluhur, krem ​​tartari (një acid i thatë), dhe nganjëherë edhe niseshte.

Soda e bukës ose bikarbonati i sodës është 2 deri në 3 herë më e fortë se soda për pjekje. Nëse ju kujtohet mirë është ajo që mund të përdorni për pastrim duke e përzjerë me lëng limoni, uthull molle etj. Pikërisht sepse krijon aciditet të fortë dhe gërryes.

Ok tani që kuptuam ndryshimin le të mësojmë se si mund të kuptojmë që ka skaduar para se ta përdorim. Para se të gatuani, provoni nëse soda ka skaduar a jo.
Si ta provoni pluhurin e pjekjes?
Për të provuar pluhurin për pjekje, hidhni 3 lugë gjelle ujë të ngrohtë në një tas të vogël. Shtoni 1/2 lugë çaji pluhur pjekje. Jepinij një trazim të lehtë. Përzierja duhet të acarohet në mënyrë të moderuar nëse pluhuri është i freskët. Nëse nuk ka reagim, hedhni pluhurin për pjekje dhe blini një paketë të freskët.
Si të provoni sodën e bukes?
Për të provuar sodën e bukës atë që e përdorni për pastrim, hidhni 3 lugë gjelle uthull të bardhë të distiluar në një tas të vogël. Shtoni 1/2 lugë çaji sode buke. Jepini asaj një trazim të lehtë. Përzierja duhet të flluskojë shpejt nëse soda është e freskët. Nëse nuk ka reagim, hidhni sodën e bukës dhe blini një paketë të freskët.
Qysh me shkrujt nje lajm ne gazete sipas rregullave te arta?


				
			Qysh me shkrujt nje lajm? Në këtë artikull do të mësoni strukturën e tekstit. Vlen për ata të cilët kanë portale dhe gazeta thjesht për gazetarët. Na ndiqni në hapat e mëposhtëm ku do të keni disa shembuj se si të shkruani një artikull ose lajm.
1. Lidi- koka e lajmit: Dy pleq janë lënduar rëndë në zjarrin nga i cili tërësisht u dogj shtëpia në lagjen e Shkupit Gjorçe Petrov dje në orën 11.
2. Fakte mbështetëse: Illija Petrov (78) dhe bashkëshortja e tij, Trajanka Petrova (68), kanë marrë djegie të shkallës së dytë në duar dhe në trup derisa janë përëpjekur që vetë ta shuajnë zjarrin me kova me ujl. Fqinjët pa interesim i kanë shikuar dhe kanë pritur zjarrfiksët. Personat e prekur nuk e kanë jetën në rrezik,mirpo janë në shërim spitalor.
3. Parafraza/atribut: Gjykatësi hetues, Millan Radevski, kumto se zjarri ka shpërthyer për shkak të instalimit të vjetruar elektrik.
4. Citati: ”Në karrierën time kam këqyrur me dhjetëra zjarre dhe asnjëherë nuk kam parë njerëz me kaq heshtje dhe të painteresuar ta shikojnë tragjedinë e fqinjëve të tyre”, thotë ai.
6. Bekgraundi: Ky është zjarri i tretë brenda dy javësh në rrugën ”Mis Ston”.
7. Tema Sekondare: Përfaqsuesi i kompanisë së sigurimeve ”Vardar osigurivanje” thotë se do të padisin ”Elektro-Shkupin” për shkak të mirëmbajtjes jo të regullt të përçuesit elektrik kyresor.
Shpresoj ta keni sadopak të qartë si me shkrujt një lajm. Pra Lidi çdo herë duhet të bëhet bold edhe në portal të uebfaqeve edhe në gazetë.
Realiteti virtual


				
			Realiteti virtual (VR) a mundet të shpëtojë turizmin? Situata gjithnjë e në zhvillim dhe e paprecedentë e COVID-19 paraqet sfida ekstreme për industrinë e udhëtimit dhe turizmit.
Këshilli Botëror për Udhëtim dhe Turizëm (WTTC) ka paralajmëruar se pandemia COVID-19 mund të shkurtojë 50 milion vende pune në të gjithë botën. Kjo është një shifër alarmante duke marrë në konsideratë gjëndjen në të cilën ndodhemi aktualisht. WTTC po u kërkon qeverive të mbrojnë industrinë. Një nga masat e sugjeruara është rritja e buxheteve për promovimin e destinacioneve të udhëtimit. Por si?
Këtu mund të hyj në përdorim realiteti virtual (VR). Ky i fundit mund të lehtësojë dëmin që i është bërë aktualisht industrisë së turizmit. Duke risjellë besimin e humbur tek konsumatorët që duan të udhëtojnë përsëri. Por, ka edhe avantazhe të tjera. Nëse aplikohen si duhet, mund të shpetojnë një nga industritë më të mëdha në botë, që është turizmi.
Promovimi përmes VR për turizmin
Kompanitë turistike mund të promovojnë destinacione dhe të frymëzojnë klientët të udhëtojnë përmes videove me 360 ​​gradë dhe prodhimeve kinematike të VR.
Hotelet dhe linjat ajrore mund të përfitojnë gjithashtu
Mënyra se si hotelet reklamojnë tek klientët ka mbetur në vend ndër vite. Realiteti virtual mund të ofrojë një mënyrë të re për të angazhuar udhëtarët. Sipas World Travel VR, nuk ka mënyrë më të mirë për të promovuar destinacionin tuaj sesa të çoni klientët tuaj potencial virtualisht atje . Kjo gjë arrihet vetëm përmes VR, realitetit të shtuar (AR) dhe video 360 gradë.
Kjo u ofron klientëve përvojën e fundit ‘provo-para-se-të blesh’. Madje, u mundëson pronarëve të hoteleve promovimin e biznesit të tyre përmes një përvoje interaktive në marketing. Pasi të jetë lehtësuar kriza globale, argëtimi i realitetit virtual mund të revolucionojë edhe industrinë e linjave ajrore.
Po për udhëtarët, çfarë sjell realiteti virtual?
Me situatën aktuale të vetizolimit dhe ndalimit të udhëtimit, për shkak të COVID-19, VR mund të ofrojë një zgjidhje urgjente për ata që duan të udhëtojnë. Nuk diskutohet që një përvojë e VR nuk është njësoj sikur të jesh në plazh, por mund të të japë një ndjesinë sikur je atje me të vërtetë. Madje, mund të të ndihmoj të shkëputesh pak nga realiteti aktual.
Do duhet të kalojë një kohë të gjatë para se industria e turizmit dhe udhëtimit të rikthehet në këmbë pas goditjes prej koronavirusit. Madje, drejtori menaxhues i WTTC, u shpreh se pasi e gjitha kjo të kalojë, do të duhen gati 10 muaj që sektori të kthehet në normalitet. Prandaj presim që dëshira dhe kërkesa për turizëm virtual të rritet në muajt e ardhshëm.
Qysh me përgatit picën dietike pa gluten?


				
			Dyzetvjeçarja e adhuron picën dietike pa gluten. Edhe pse është në dietë ajo tenton të rikrijojë shijen origjinale të picës, por me synim për ta bërë atë dietike. Në web-sajtin e vet Poosh ka ndarë recetën për picën dietike pa gluten për të cilën nevojiten 40 deri 45 minuta ta gatuani. Shikoni recetën për picë të Koyrtney Kardashianit, së cilës ia ka borxh linjën e përsosur pas tri shtatzënive:
Për kore: 

2 filxhanë lulelakër të grirë në rende;
2 filxhanë parmezan;
1 vezë;
1 lugë e vogël hudhër pluhur;
1 lugë e vogël shafran;
pak kripë.

Përbërësit për picë: 

1 filxhan mozzarellatë grirë;
1 filxhan djathë ‘cheddar’;
gjysmë filxhani borzilok;
spec i freskët;
vaj ulliri;
disa fletë borziloku për zbukurim.













View this post on Instagram






















 
A post shared by Poosh (@poosh) on Jul 22, 2019 at 6:04pm PDT



Përgatitja:
1. Nxehni furrën në 200 gradë Celsius.
2. Fërgoni lulelakrën pesë deri dhjetë minuta dhe shtoni kripën.
3. Qiteni lulelakrën në enë.
4. Shtoni parmezamin, vezën, hudhrën, shafranin dhe përzieni mirë.
5. Formoni brumin në formën e dëshiruar të kores. Lulelakra të jetë mirë e integruar në tretje.
6. Piqeni koren në 200 gradë celsius rreth 20 minuta.
7. Nxirreni koren nga furra dhe shtoi djathërat dhe borzilokun dhe futeni në furrë edhe pesë deri shtatë minuta derisa djathi të shkrihet.
8. Sërish nxirreni nga furra dhe shtoni fletët e borzilokut, spërkateni pak me vaj ulliri dhe zbukurojeni me spec të freskët.
9. Servireni dhe kënaquni. Ju bëftë mirë!
Qysh me përgaditë kremë me aloe vera?


				
			Përbërësit:

1/3 e gotës xhel aloe vera
2 lugë vaj bajamesh apo vaj jojoba
1 lugë dyll bletësh.

1.Në një tenxhere me ujë të nxehtë, vendosni një pjatë xhami në të cilën vendosni dyllin dhe vajin. Përzieni derisa të shkrihen në temperaturë mesatare.
2.Transferoni vajërat në një enë dhe lejoni të ftohen për 1 orë.
3.Shtoni xhelin aloe vera dhe kombinoni me mikser.
Qysh me i lehtësu dhimbjet menstruale?


				
			
Edhe pse ne menjëherë nxitojmë për tableta, dhimbjet menstruale mund të parandalohen me metodat natyrore të tilla si dushi me ujë të ngrohtë.



Ujë i ngrohtë rrit rrjedhjen e gjakut në zonën e legenit që relakson muskujt dhe heq tensionet, thekson gjinekologu amerikan Ellison Dvek.



Më poshtë keni 4 mënyra për të lehtësuar dhimbjet, të cilat janë marrë nga portali Womens health.



Ushtrime per dhimbjet menstruale



Lëvizja e rregullt heq dhimbjet menstruale duke stimuluar lirimin e endorfinës, hormonet për humor të mirë. Kjo zvogëlon intensitetin e dhimbjes, dhe ushtrimi duhet të fillojë të paktën shtatë ditë para menstruacioneve.



Gratë që ushtrojnë rregullisht rrallë kanë probleme me dhimbje menstruale.



Çaj xhenxhefil



Çaji ka një efekt të dobishëm për shëndetin dhe ngrohja e tyre lehtëson dhimbjet  e barkut. Xhenxhefili redukton dhimbjet , është kundër inflamacionit dhe heq kontraktimet e muskujve të mitrës.



Orgazmë



Marrëdhënia seksuale gjatë menstruacioneve heq dhimbjet e pakëndshme dhe tensionin.



Orgazma shkakton të kundërtën, kjo relakson muskujt, redukton dhimbjet e barkut, dhe trupi pastaj liron hormonin e lumturisë, oxytocin dhe dopaminë që të sigurojë një ndjenjë të kënaqësisë dhe eliminojë dhimbjet.



Yoga



Ky lloj ushtrimi është veçanërisht i efektshmëm në dhimbje, por edhe uljen e gjakderdhjes.



Relaksimi i thellë është i lidhur me një rënie në nivelet e hormoneve të cilat luajnë një rol kyç në menstruacione.
Qysh me humbë peshë me qumësht?


				
			Qumështi është një prodhim shumë i rëndësishëm dhe i dobishëm për njeriun. Në përbërjen e tij gjenden vitaminat A, B, C, E, kalciumi, si dhe shumë minerale, proteina. Konsumimi i një litre qumësht brenda ditës përmbush nevojat e organizmit me proteina.
Prodhimet e qumështit po ashtu ndikojnë mirë në sistemin tretës, prandaj edhe nëse dëshironi të humbisni në peshë, do të ishte mirë ta përdorni në njërën apo tjetrën formë , qumësht, djathë, kos. Dieta me qumësht ul nivelin e kolesterolit në gjak, forcon kockat, sistemin nervor, normalizon funksionimin e zorrëve dhe përmirëson mikro-florën. Gjithashtu, kjo dietë përmirëson gjendjen e lëkurës e madje ndihmon edhe në largimin e akneve. Këto janë disa nga arsyet pse është kaq popullore.
Dieta me qumësht – menyja
Para secilit vakt, konsumoni një gotë ujë mineral të pa-gazuar.
Mëngjesi:

1 kos,
1 banane,
çaj me mjaltë apo kafe me qumësht, pa sheqer.

Dreka:

100 gr drithëra,
200 gr djathë,
1 gotë qumësht.

Darka:

1 vezë e skuqur,
sallatë me perime,
djathë të freskët
dhe një gotë kos.

Pas Darkës:

1 dardhë,
kos.
Motivimi – 5 menyra per te motivuar veten


				
			Motivimi – 5 mënyra për të motivuar veten. Si mund të gjejmë mënyra për të motivuar veten dhe për të qëndruar pozitivë? Gjatë kësaj kohe që shumica po punojnë gjërësisht nga shtëpia është shumë e vështirë të qëndrosh i motivuar.
Mirëpo, mund të mësojmë shumë nga ata që kanë studiuar psikologji pozitive, ndërtim të rezistencës dhe teori motivimi. Duke thënë këtë, këtu keni pesë mënyra të shkëlqyera për t’ju ndihmuar të qëndroni të motivuar.
Ushqim i ngrohtë
Njerëzit ngushëllohen sa herë që ushqehen shëndetshëm, dhe tani në këto ditë të ftohta e mbi të gjitha të izoluar ushqimi i ngrohtë duket se është ilaçi i duhur. Provoni musli ose qull tërshëre të ngrohtë me luleshtrydhe nesër.
Disa ushqime dhe vitamina dihet se ndihmojnë gjendjen tuaj shpirtërore, për shembull Vitamina D (kërpudha), çokollata e zezë dhe banania.
Nëse shihni veten që nuk po arrini të përqendroheni, pushoni, pini më shumë ujë, merrni më shumë hekur në dietën tuaj ose më e mira do të ishte të hani një supë të ngrohtë me perime.
Rutina duhet të vazhdojë si çdo ditë tjetër
Më elastikët mes nesh – të cilët psikologët i quajnë ‘The Hardy’ – kanë ‘zakone të mira të përditshme.’ Ata hanë ushqime të rregullta, bëjnë pushime, nuk i harrojnë asnjëherë ushtrimet. Sigurohuni që të bëni gjërat e rëndësishme tuajat sipas një rutine të saktë.
Perspektiva e duhur për t’u motivuar
Njerëzit e kanë më të lehtë të mbajnë mend gjërat e këqija sesa të mirat. Shumica e pengesave ndodhin në mendjen tonë. Pra, mbaj një “ditar mirënjohjeje.”
Kjo do të ndihmoj të shohësh të mira edhe aty ku të duket sterr. Për shembull në këto ditë ji falenderues që ske asnjë familjar të sëmurë. Që ende ke punën dhe mbi të gjitha që ha shëndetshëm.
Shumë njerëz po vuajnë shumë më shumë nga kjo situatë. Ndaj, shikojeni botën në një perspektivë më pozitive.
Gjumë i bollshëm dhe ushtrime
Flini bollshëm dhe ushtrohuni sa të mundni edhe pse brenda në shtëpi. Çdo orë gjumi dhe ushtrim i bërë do të rrisë mirëqenien, përqendrimin, motivimi dhe produktivitetin tuaj.
Ushtrimi është i shkëlqyer – mund të mendosh më qartë dhe do të jetosh më gjatë. Si mund të bëni disa ushtrime? Nëse keni një kopsht mund të hiqni barërat e këqija. Nëse jeni të mbërthyer në një banesë: në internet gjeni çdo gjë, nga tai chi deri tek Zumba dhe joga.
Vazhdoni të bëni gjithçka që mundni për t’u kënaqur e motivuar
Përdorni kohën tuaj më mirë dhe përmirësohuni në gjërat tek të cilat tashmë jeni të mirë, kështu motivoni veten më shumë.
Bëni një klasë online, ose mësoni një aftësi të re. Gjithashtu, shkruani një listë të gjërave që ju pëlqejnë dhe si mund t’i bëni ato sapo të kalojë kjo gjëndje pasigurie.
Merruni me pasionet tuaja dhe me punën tuaj nëse keni mundësi ta bëni nga shtëpia. Vazhdoni gjithçka si më parë vetëm se për momentin do jeni të izoluar. Jini falenderues që jeni ende i shëndetshëm.
Qysh me përgaditë tortë akullore?


				
			Përbërësit:

200 gram gjalpë
5 vezë
250 gram sheqer
300 gram lajthi
400 ml ajkë të ëmbël.

Kallëpi në formë të gjatë e të ngushtë mbështillet me folie plastike. Tundet gjalpi i zbutur me 100 gram sheqer. Shtohen të verdhat e vezëve duke vazhduar të përzihet masa. Shtohen lajthitë dhe 200 ml ajkë të tundur. Në një enë tjetër tunden të bardhat e vezëve me sheqer, dhe pasi të jetë bërë masa e dendur me kujdes përzihet me masën e përgaditur paraprakisht. Masa vendoset në kallëp dhe futet në friz për 3-4 orë. Pasi të ftohet torta largohet nga kallëpi. 200 ml ajkë tunden dhe me të lyhet torta mbi dhe anash.
Ja si do duket udhëtimi ajror pas Covid-19


				
			Sa ka ndryshar udhëtimi ajror pas Covid-19? Që nga fillimi i pandemisë COVID-19, një gjë ka qenë e qartë. Udhëtimi ndërkombëtar ka shumë të ngjarë të jetë industria e fundit që do të kthehet në normalitet.
Ndërsa udhëtimi i brendshëm i shteteve ka të ngjarë të rifillojë normalisht brenda fundit të vitit 2020, Shoqata Ndërkombëtare e Transportit Ajror (IATA) – organi më i lartë i industrisë për udhëtimin ajror në të gjithë botën – ka konfirmuar se udhëtimet jashtë shtetit nuk ka gjasa të kthehen në normalitet deri në vitin 2023.
Ja se si do të duket udhëtimi jashtë shtetit:
Çfarë është ‘pasaporta shëndetësore’?
Disa destinacione janë duke kërkuar të prezantojnë një pasaportë \’shëndetësore\’. Pasaportë e cila do të sigurojë që turistët të mos jenë të prekur nga viruset. Për shembull, ishulli italian i Sardenjës po shikon prezantimin e pasaportave ‘shëndetësore’ për të ndihmuar në fillimin e industrisë së turizmit.
\”Kushdo që do të hipi në një aeroplan ose në një traget do të duhet të tregojë (pasaportën shëndetësore) së bashku me dokumentin e tyre të identitetit\”. Kështu tha guvernatori i ishullit Christian Solinas për Arab News. Greqia, Turqia dhe Kili gjithashtu raportohet se po shqyrtojnë opsionin.
Ku do të jemi në gjendje të udhëtojmë?
Dr Tony Webber i UNSë, një ish-ekonomist dhe shefi i grupit Qantas, tha se trajektorja natyrore për lehtësimin e kufizimeve të udhëtimit ka të ngjarë të jetë kjo:


udhëtimi brenda shtetit me makinë (i cili tashmë është i lejuar në disa shtete);


udhëtimi ajror brenda shtetit;


udhetimi nderkombetar ajror dhe makina;


udhëtimi rajonal ajror;


dhe, së fundi, udhëtimi ndërkombëtar ajror.


Si do të ndryshojë udhëtimi ajror?
Shumë linja ajrore kanë luftuar financiarisht në mes të pandemisë. Ka të ngjarë që biletat e aeroplanit të kushtojnë dukshëm më tepër. Edhe  është tregues se sa ka ndërruar udhëtimi ajror pas Covid-19. Distancimi social, i cili do të ekzistojë derisa të bëhet e mundur një vaksinë për COVID-19, do të ndikojë gjithashtu në fluturimet ajrore.
Në fillim të kësaj jave, komunikimi i transportit ajror dhe specialisti i IT SITA postoi një artikull të titulluar, A \’New Normal\’:The changing face of air transport post COVID-19, Which outlined the potential future of air travel.
Ndryshime të tjera taksative që janë bërë ndaj aeroporteve dhe aeroplanëve përfshijnë kontrollimin e temperaturës. Si dhe pastrimin më të shpeshtë të kabinës dhe testimin për COVID-19. E ardhmja duket goxha e kufizuar.
Qysh me i dite ushqimet me permbajte te larte hekuri?


				
			Qysh me i dite ushqimet me permbajte te larte hekuri? Hekuri ka shumë funksione në trupin e njeriut. Shumica e këtyre funskioneve janë rrënjësore për jetesën.
Përdorimet e hekurit ne trupin e njeriut janë si më poshtë: Hekuri përdoret për prodhimin e hemoglobinës dhe disa enzimave te caktuara të cilat janë të domosdoshme për një trup të shëndetshëm.
Hekuri ndihmon në transportimin e oksigjenit në gjak ne vende te ndryshme të trupit.
Mungesa e hekurit mund të çojë në:

Lodhje dhe rraskapitje,
Vështirësi në frymëmarrje,
Pagjumësi,
Mungesë oreksi,
Zbehje,

Gjithashtu të çon edhe ne rritje të ngadaltë e të vështirë të fëmijëve. Mungesa e hekurit mund të shkaktojë shurdhim, sëmundje kockash, funskionim të dobët të trurit, (fëmijët e kanë të veshtirë të mësojnë e studiojnë).
Mungesa e hekurit mund të shkaktojë edhe hemoragji të rënda menstruale duke sjellë anemi. Gjithashtu edhe mungesë të gjakut në zorrën e trashë. Për të mbajtur një nivel normal të hekurit në organizëm, e vetmja mënyrë eshtë të hamë ushqime të pasura me hekur.
Kjo do të na ndihmojë të qëndrojmë larg anemisë, të jemi të fortë e të shëndetshëm.
Lista e ushqimeve të pasura me Hekur:

Fasulet jeshile
Rrënjë rrepash e panxhari
Bizelet
Patatja
Majdanozi
Asparagu
Lakërishtet
Shalqini
Misri
Lakra e kuqe
Barbunjat / bishtajat
Farat e Sojës
Fara Luledielli
Fara Kungulli
Orizi kaf
Gruri
Cereali
Spageti/Makaronat
në përgjithësi Mishi I pulës dhe gjeli I detit
Mëlçia
Sardelet
Mishi Mëlçi pule
Kosi natyral
Bajamet (dhe Vaji I tyre)
Kumbullat
dhe kajsitë e thata.